CELEX: 31985R1914
Language: el
Date: 1985-07-08 00:00:00
Title: Κανονισμός (ΕΟΚ, ΕΚΑΧ, Ευρατόμ) αριθ. 1914/85 του Συμβουλίου της 8ης Ιουλίου 1985 για προσαρμογή των διορθωτικών συντελεστών που εφαρμόζονται στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων

Avis juridique important

|

31985R1914

Κανονισμός (ΕΟΚ, ΕΚΑΧ, Ευρατόμ) αριθ. 1914/85 του Συμβουλίου της 8ης Ιουλίου 1985 για προσαρμογή των διορθωτικών συντελεστών που εφαρμόζονται στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων  

Επίσημη Εφημερίδα αριθ. L 180 της 12/07/1985 σ. 0001 - 0002 Ισπανική ειδική έκδοση: Κεφάλαιο 01 τόμος 5 σ. 0005  Πορτογαλική ειδική έκδοση : Κεφάλαιο 01 τόμος 5 σ. 0005 

***** ΚΑΝΟΝΙΣΜΟΣ (ΕΧΑΧ, ΕΟΚ, ΕΥΡΑΤΟΜ) αριθ. 1914/85 ΤΟΥ ΣΥΜΒΟΥΛΙΟΥ  της 8ης Ιουλίου 1985  για προσαρμογή των διορθωτικών συντελεστών που εφαρμόζονται στις αποδοχές και συντάξεις των υπαλλήλων και του λοιπού προσωπικού των Ευρωπαϊκών Κοινοτήτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκαν τελευταία από τον κανονισμό (ΕΚΑΧ, ΕΟΚ, Ευρατόμ) αριθ. 1578/85 (2), και ιδίως τα άρθρα 63, 64, 65 και 82 του εν λόγω κανονισμού υπηρεσιακής κατάστασης καθώς και το άρθρο 20 πρώτο εδάφιο και το άρθρο 64 του εν λόγω καθεστώτος,  την απόφαση 81/1061/Ευρατόμ, ΕΚΑΧ, ΕΟΚ του Συμβουλίου της 15ης Δεκεμβρίου 1981 περί τροποποιήσεως της μεθόδου αναπροσαρμογής των αποδοχών των υπαλλήλων και του λοιπού προσωπικού των Κοινοτήτων (3),  την πρόταση της Επιτροπής,  Εκτιμώντας:  ότι λόγω της αισθητής ανόδου του κόστους ζωής που σημειώθηκε σε πολλές χώρες στις οποίες υπηρετούν οι υπάλληλοι και το λοιπό προσωπικό των Ευρωπαϊκών Κοινοτήτων κατά το δεύτερο εξάμηνο του 1984, πρέπει να προσαρμοστούν, από την 1η Ιανουαρίου 1985, οι διορθωτικοί συντελεστές που ισχύουν δυνάμει του κανονισμού (ΕΚΑΧ, ΕΟΚ, Ευρατόμ) αριθ. 420/85 (4) και οι οποίοι εφαρμόζονται στις αποδοχές και συντάξεις των υπαλλήλων αυτών και του λοιπού προσωπικού καθώς και, από την 1η Νοεμβρίου 1984 και την 16η Νοεμβρίου 1984, για ορισμένες χώρες διορισμού στις οποίες η άνοδος του κόστους ζωής ήταν ιδιαίτερα μεγάλη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Με ισχύ από την 1η Νοεμβρίου 1984, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε μία από τις κατωτέρω χώρες καθορίζονται ως εξής:  Βραζιλία 109,4 (5)  Χιλή 179,7  Ισραήλ 416,8  Τουρκία 97,4  Γιουγκοσλαβία 124,1  2. Με ισχύ από τις 16 Νοεμβρίου 1984, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε μία από τις κατωτέρω χώρες καθορίζονται ως εξής:  Ελλάδα 102,0  Πορτογαλία 88,8  Βενεζουέλα 93,8  Συρία 169,1  3. Με ισχύ από την 1η Ιανουαρίου 1985, οι διορθωτικοί συντελεστές που εφαρμόζονται στις αποδοχές των υπαλλήλων και του λοιπού προσωπικού που υπηρετούν σε μία από τις κατωτέρω χώρες καθορίζονται ως εξής:  Γαλλία 105,8  Ιταλία (εκτός Varese) 102,8  Varese 105,1 (5)  Ισπανία 105,0  Αλγερία 158,7 (5)  Μαρόκο 115,7  Τυνησία 124,6  Αίγυπτος 326,4 (5)  Ιορδανία 222,2  Λίβανος 165,1  4. Οι διορθωτικοί συντελεστές που εφαρμόζονται στις συντάξεις καθορίζονται σύμφωνα με το άρθρο 82 παράγραφος 1 δεύτερο εδάφιο του κανονισμού υπηρεσιακής κατάστασης.  Άρθρο 2  Με ισχύ από την 1η Ιανουαρίου 1985, οι διορθωτικοί συντελεστές που εφαρμόζονται στις συντάξεις και τις αποζημιώσεις των προσώπων που αναφέρονται στο άρθρο 2 του κανονισμού (ΕΟΚ, Ευρατόμ, ΕΚΑΧ) αριθ. 160/80 (1) καθορίζονται ως εξής για τις ακόλουθες χώρες:  Γαλλία 144,0  Ιταλία 147,6  Άρθρο 3  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Ιουλίου 1985.  Για το Συμβούλιο  Ο Πρόεδρος  J. SANTER  (1) ΕΕ αριθ. L 56 thw 4. 3. 1968, s. 1.  (2) EE ariu. L 154 της 10. 6. 1985, σ. 1.  (3) ΕΕ αριθ. L 386 της 31. 12. 1981, σ. 6.  (4) ΕΕ αριθ. L 51 της 21. 2. 1985, σ. 6.  (5) Προσωρινός αριθμός.  (1) ΕΕ αριθ. L 20 της 26. 1. 1980, σ. 1.